OzLabs/hebrew-wiki-articles huggingface dataset:
דם חטאת

דם חטאת הוא כינוי לדם של קרבן חטאת, שעדיין לא נעשית בו מצוות ההקרבה, ולכן עדיין קדושת הקרבן על הדם, דבר הגורם לסטסוסים שונים, המשפיעים בהלכות פיגול, נותר ועוד.
==מצוות כיבוס==
בתורה נאמר כי דם החטאת הוא קדוש, ואם הוא נזרק על בגד - יש לכבסו במקום קדוש, אם נזרק על אוכל -יש לאוכלו בקדושה במקום קדוש, וכן הלאה: 
==סוגי הדמים==
דם החטאת מתחלק למספר סוגים. קדושת הדם היא לפי המצוות הקשורות בו ושעדיין לא נעשו בו אלא עתידים להיעשות בו. לכן:
===לפני זריקת הדם על המזבח===
*דם כל קרבנות החטאת, לפני שנעשו מצוותם - זריקת הדם, חל על הדם כל הדינים התלויים בדם חטאת, ובהם פיגול, מצוות כיבוס, הזורק אותו מחוץ למקומו (במזיד) חייב כרת, ועוד.

===לאחר זריקת הדם על המזבח===
לאחר שהזריקה התבצעה, חלוקה ההלכה בין החטאות למיניהם:

**דם חטאת פנימית היא בדרגת קדושה גבוהה יותר, שכן הוא נזרק בתוך ההיכל על מזבח הקטורת, ועל הפרוכת ולכן קיימת דעה שאם דמם לא נזרק אחרי תום מצוותם אל יסוד המזבח, אין הקרבן מכפר. לפי דעה זו, מכיוון שעדיין מוטלת על הדם מצווה, אם נזרק ממנו על בגד, הבגד חייב כיבוס, ואם אדם זרק אותו במחשבה לא ראויה - הוא פוסל אותה.

**דם חטאות החיצוניות. ההלכה היא, שלמרות שבקרבן חטאת המצווה היא לזרוק את הדם על ארבע קרנות המזבח, אין הכפרה תלויה בכל ארבע הזריקות, אלא אחת (לפי בית הלל) או שתים (לפי בית שמאי) מהן מספיקים כדי שמביא הקרבן יתכפר. 

מסיבה זו, לאחר שנזרק הדם בפעם הראשונה (לפי בית הלל), שכבר נעשית מצות הכפרה, הדם נמצא במצב אמצעי. בעוד שאם נזרק דמו על בגד הוא טעון כיבוס - ככל דם חטאת, הרי שלא ניתן לפגל אותו על ידי מחשבה לא רצויה, מכיוון שדיני פיגול הם רק בדם המכפר ולא בדם כזה, שאין הכפרה תלויה בו.

לאחר שכבר נזרקו גם שלוש הזריקות האחרות ונעשית מצוותו לחלוטין, אין חלה עליו יותר קדושה, למרות שישנה עדיין מצווה לשפוך את השיירים לתוך יסוד המזבח. רבי נחמיה חלוק בדבר, וסבור שגם במצב זה, יש על הדם קדושה עדיין, והזורק אותו בחוץ חייב, וניתן לפגל אותו על ידי מחשבה לא רצויה.

קטגוריה:קורבנות ביהדות
קטגוריה:קורבן חטאת
שק שינה

שק שינה
שק שינה (ר"ת: שׂק"שׁ) הוא שק המיועד לשינה, על פי רוב בתנאים שבהם מיטה או מצעים אינם בנמצא, לדוגמה בטיולים, מחנאות, או תנאי שטח. מטרתו העיקרית של שק השינה היא לשפר את תנאי השינה בתנאים שאינם רגילים, על ידי הענקת בידוד תרמי והגנה מפני רוח ולפעמים משקעים. שקי שינה המיועדים לשימוש בטיולים רגליים צריכים להיות גם קלי משקל וניתנים לדחיסה לנפח קטן המאפשר נשיאתם. 

שקי שינה עשויים מחומר מבודד הממלא מעטפת. המילוי יכול להיות טבעי (פוך) או מחומר סינתטי. מעטפת השק"ש יכולה להיות ממגוון רחב של חומרים, בדרך כלל בדים טבעיים או מלאכותיים. במקרים רבים המעטפת עשויה משני חומרים שונים - חלקה הפנימי מבד רך ונעים למגע, וחלקה החיצוני מחומר גמיש אך בעל עמידות גבוהה לשחיקה. חומר המילוי מותקן בתוך המעטפת בטכניקות שונות שנועדו למנוע תזוזתו וכתוצאה מכך שטחים נטולי בידוד.

ישנם מספר דגמים נפוצים של שקי שינה:
*שק שינה מלבני: נסגר בדרך כלל על ידי רוכסן. שקי שינה מלבניים הם בעלי יכולת בידוד נמוכה כיוון שהסגירה שלהם חלקית בלבד והם אינם צמודים לגוף.
*שק שינה "יתד": זהו שק שינה שצורתו כיתד, ולכן הוא צמוד יותר לגוף ומבודד טוב יותר. בשקים כאלה הרוכסן הוא רק על חלק קטן מהשק"ש.
*שק שינה "מומיה": שק שינה התואם בדיוק את צורת הגוף. חלק משקי שינה מומיה מיוצרים כלל ללא רוכסן. שק כזה מעניק רמה גבוהה מאוד של בידוד, אך לעיתים אינו נוח לשינה היות שהוא מגביל מאוד את תנועת הגוף.

יש שבנוסף לשק השינה משתמשים במזרן דק הנפרש מתחת לשק לשם השלמת הבידוד מהקרקע. להשלמת ההגנה העליונה, ניתן להשתמש ביריעה עמידת-מים שמכסה את שק-השינה ומהווה תחליף לאוהל. 

האבטיפוס הראשון של שק השינה המודרני הופיע בסוף המאה ה-19 כפטנט של היזם הוולשי סר פרייס פרייס-ג'ונס. אב-טיפוס זה נקרא "Euklisia Rug" ("שטיח אוקליזיה").

== קישורים חיצוניים ==

* [http://shvil.wikia.com/wiki/%D7%A9%D7%A7_%D7%A9%D7%99%D7%A0%D7%94 שק שינה] באתר ויקישביל.

קטגוריה:ציוד מחנאות
קטגוריה:ציוד סיירות
קטגוריה:טקסטיל
קטגוריה:מיטות
Party in the U.S.A.

(בעברית: מסיבה בארצות הברית) הוא שיר של הזמרת האמריקאית מיילי סיירוס, אותו כתבו דוקטור לוק, קלוד קלי וג'סי ג'יי. השיר, הנכלל בהמיני אלבום של סיירוס "The Time of Our Lives", יצא כסינגל ב-11 באוגוסט 2009 על ידי חברת התקליטים הוליווד רקורדס. השיר ממזג אלמנטים ממוזיקת הרית'ם אנד בלוז יחד עם אלמנטים ממוזיקת פופ. מילות השיר משקפות את המעבר של סיירוס מנאשוויל, טנסי, למרכז תעשיית הבידור האמריקאית בהוליווד שבלוס אנג'לס, קליפורניה. לשיר הופק וידאו קליפ אותו ביים עבורה במאי הקליפים כריס אפלבאום. הקליפ, המתרחש ברובו בקולנוע דרייב אין, מציג מחוות לסרט "גריז" מ-1978.

השיר "Party in the U.S.A." זכה להצלחה הן מבחינה מסחרית, והן בביקורת, והגיע לעשירייה הפותחת במצעדים בשמונה מדינות ברחבי העולם, כשבארצות הברית הגיע השיר למקום השני במצעד הבילבורד הוט 100 והפך לשיר המדורג הכי גבוה של סיירוס באותה התקופה, ולסינגל השישי הנמכר ביותר בארצות הברית לשנת 2009. הסינגל הגיע למעמד פלטינה 7× בארצות הברית ופלטינה 4× בקנדה.
הווידאו קליפ של השיר היה מועמד בשתי קטגוריות בפרסי מאץ' מיוזיק וידאו בשנת 2010, וזכה בקטגוריה וידאו של אמן בינלאומי הטוב ביותר.

השיר יועד במקור לזמרת הבריטית ג'סי ג'יי שהייתה שותפה בכתיבתו, אך משהגיע השיר למיילי סיירוס, כותביו התאחדו מחדש ושינו את המילים כדי שיתאימו לה.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ הטובים ביותר בכל הזמנים
|75
|<ref></ref>
|}

== וידאו קליפ ==
את הקליפ ביים כריס אפלבאום. הקליפ מציג סצנות של סיירוס בקולנוע דרייב אין צפוף, בהופעה מול דגל אמריקאי גדול, ועל מבנה של נדנדות.<ref name=":0"></ref>

ביולי 2024, הקליפ לשיר צבא מעל למיליארד צפיות ביוטיוב. הישג זה מציין את הפעם השנייה שאחד מהקליפים של סיירוס מגיע לציון דרך זה. הקליפ הנוסף להשיג זאת הוא "Wrecking Ball".<ref name=":0" />

== מיקומי שיא ==

== תארים ומכירות ==
{| class="wikitable sortable"
!מדינה
!תואר
!עותקים
|-
! (ARIA)<ref></ref>
|פלטינה 2×
|140,000
|-
! (FIMI)<ref></ref>
|זהב
|25,000
|-
! (RIAA)<ref></ref>
|פלטינה 14×
|14,000,000
|-
! (BPI)<ref></ref>
| rowspan="2" |פלטינה
|600,000
|-
! (IFPI Denmark)<ref></ref>
|90,000
|-
! (IFPI Norway)<ref></ref>
|פלטינה 3×
|180,000
|-
! (RMNZ)<ref></ref>
|פלטינה
|15,000
|-
! (Music Canada)<ref></ref>
|פלטינה 4×
|160,000
|}

== קישורים חיצוניים ==

== הערות שוליים ==

קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי ג'סי ג'יי
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קלוד קלי
קטגוריה:שירים שהופקו על ידי ד"ר לוק
קטגוריה:וידאו קליפים שבוימו על ידי כריס אפלבאום
קטגוריה:שירים על לוס אנג'לס
קטגוריה:שירים על מוזיקה
קטגוריה:שירים על מסיבות
קטגוריה:שירים על קליפורניה
קטגוריה:שירים על ריקודים
קטגוריה:שירי דאנס-פופ
קטגוריה:שירי יהלום בארצות הברית
קטגוריה:סינגלים בהוצאת הוליווד רקורדס
אשף נגישות

אשף נגישות הוא כלי המובנה במערכת ההפעלה של המחשב. תפקידו הוא להקל את השימוש בכלל כלי הנגישות (התאמה בעבור אנשים עם לקות) המובנים במערכת ההפעלה. מעבר לסיוע שהאשף נותן לאנשים עם לקויות, הוא מקל את הערכת העמידה בתקני נגישות המוכתבת על ידי חוקים ותקנות של ארגונים שונים. לדוגמה, החוק המכונה Telecommunication Act (1984) המכתיב את תנאי נגישות המחשבים המותרים לקנייה בידי מוסדות ממשלתיים אמריקניים.

==מבנה כללי==
אשף נגישות פשוט יכול להיות תיקיית מחשב עם צלמיות קיצורי דרך לכלי הנגישות המובנים במחשב או תיבת דו-שיח עם הסברים ומתגי הפעלה לכלים אלה. אשף מסובך יותר עשוי להיות תיקייה המכילה צלמיות קיצור דרך לתיבות דו-שיח ולכלים עצמם ותת תיקיות המכילות גם הן צלמיות קיצורי דרך לתיבות דו-שיח ולכלים עצמם. במקרה שיש באשף מספר תת-תיקיות או מספר תיבות דו-שיח, הן מאגדות את הגישה לכלי הנגישות או לפי סוג הלקות של המשתמש הפוטנציאלי (למשל, תיקייה אחת עבור כבדי ראייה, אחרת עבור כבדי שמיעה וכיוצא בזה) או לפי החלקים של המחשב שאת פעולתם הם משנים (תיבת דו-שיח אחת עבור שינויים בתצוגת המסך, שנייה עבור שינויים בתפקוד המקלדת, שלישית עבור העכבר, רביעית עבור כרטיס הקול וכיוצא בזה).

על פי רוב אשף הנגישות לא יאפשר גישה לכל כלי הנגישות המובנים במערכת ההפעלה אלא רק לקבוצה גדולה מתוכם. לדוגמה, אשפי הנגישות של מערכות ההפעלה Windows אינם מכילים גישה נוחה למכוונן הרזולוציה (הפרדה, גודל תמונה) של המסך, למרות שההגדלה עבור כבדי ראייה בעזרת מכוון זה, עשויה להיות נוחה יותר מהשימוש בתוכנת ההגדלה המובנת שהאשף מפנה אליה. 

האשף לא מפנה את המשתמש אל כל כלי הנגישות. 

סיבה אפשרית אחת היא שלא כל כלי הנגישות עוצבו בכוונה תחילה ככלי נגישות (כלים לייעול שימוש על ידי אנשים עם לקות). חלק מהכלים האלה עוצבו למטרות אחרות ובדיעבד התגלו כמועילים גם לנגישות. על כן היצרן לא היה מודע להיותם כלי נגישות כאשר הוא סידר את אשף הנגישות. 

סיבה אפשרית אחרת היא שמבין שני כלי נגישות מובנים בעלי פעולה דומה, היצרן עשוי להעדיף דווקא כלי אחד.

קטגוריה:התקנים לנגישות קלט
קטגוריה:התקנים לנגישות פלט
פאן דה חמון

הכנת פאן דה חמון
פאן דה חמון (בספרדית: Pan de jamón) הוא לחם ממולא חמון (שינקן), מאכל מסורתי לחג המולד בוונצואלה.

בנוסף לחמון מכילה המלית גם בייקון, צימוקים, זיתים (לעיתים זיתים ממולאים ברצועות פלפל אדום).

גרסאות מודרניות עשויות לכלול גם גבינת שמנת או החלפת בצק השמרים בבצק עלים.

==היסטוריה==
מקור המאכל, על פי העיתונאי מירו פופיק (Miro Popić) המתמחה במטבח הוונצואלי, במאפייה של דון גוסטבו רמייה (don Gustavo Ramella) בקראקס, בדצמבר 1905. באותה עת הכיל המילוי כנראה חמון בלבד. הצלחת המאפה הביאה להעתקתו על ידי מאפיות מפורסמות אחרות, ולהוספת צימוקים למילוי. בשנות ה-20 גרסאות המתכון כללו גם שקדים, אגוזים וצלפים. מאוחר יותר נפוץ המאכל בכל רחבי ונצואלה, בעיקר בתקופת חג המולד.

==הכנה==
את בצק השמרים משטחים באמצעות מערוך, מפזרים עליו את המילוי בצורה אחידה, מגלגלים אותו ומהדקים את קצותיו. דוקרים את הבצק במזלג כדי לחוררו מעט, וכך למנוע התפחה מוגזמת או התפרקותו בעת האפייה. משהים אותו להתפחה שעה-שעתיים, מכוסה במגבת מטבח לחה. אופים כ-40 דקות בטמפרטורה של 180 מעלות צלזיוס. 

==קישורים חיצוניים==

* [http://www.youtube.com/watch?v=j8drvHXFbHI Elabore fácilmente su Pan de Jamón ] ב-YouTube - סרטון הדגמה מפורט בספרדית, עם כתוביות תרגום באנגלית
==הערות שוליים==

קטגוריה:המטבח הוונצואלי
קטגוריה:מאכלי לחם
קטגוריה:מאכלי חג המולד
קטגוריה:מאכלי בשר חזיר
זמביא

זַמבַּיא (תעתיק פונטי: d}za-am-bi-ia}) היה מלך איסין, על פי הכרונולוגיה הנמוכה הוא שלט בין השנים 1774 לפנה"ס - 1772 לפנה"ס לערך, ואילו על פי הכרונולוגיה התיכונה הוא שלט בין השנים 1837-1834 לפנה"ס לערך, על פי ספרם של וסרמן ובלוך הוא שלט בין השנים 1830 - 1828 לפנה"ס. היה המלך ה-11 של ממלכת איסין.

==ביוגרפיה==
על פי רשימת המלכים השומרית זמביא שלט במשך 3 שנים. הוא שלט במקביל למלך לרסה סין-איקישם. שנת שלטונו החמישית והאחרונה של סין-איקישם מציינת את ניצחונו של האחרון על זמביא: "שנה שבה צבא (ארץ) עילם (וזמביא (מלך איסין),) נוצחו על ידי מבאות," כתובת זו מרמזת על ברית בין איסין ועילם כנגד לרסה.

בשנת שלטונו הראשונה הוא שלט למשך מספר חודשים על העיר הקדושה ניפור.

כיום ידועה לנו רק כתובת מלכותית אחת אשר נשארה אחרי זמביא, הכתובת חרוטה על גבי קונוס וכיום היא נמצאת באוסף מוזיאון המכון האוריינטלי של אוניברסיטת שיקגו: "הרועה הדואג לעיר ניפור, האיכר המביא פשתה תמירה ושעורה למקדש דוראנכי (בניפור), הספק המהימן הממלא את חצר המקדש אגלמח (באיסין) בשפע דברים דברים שונים, מלך שומר ואכד, בן זוגה הנבחר של האלה איננה, אהוב האל אנליל והאלה נין-איסינה (גבירת איסין)".

==ראו גם==
*רשימת המלכים השומרית

==לקריאה נוספת==
נתן וסרמן ויגאל בלוך, האמורים: מסופוטמיה בראשית באלף השני לפנה"ס, כרמל, 2019

== קישורים חיצוניים ==
* [https://web.archive.org/web/20120318233348/http://cdli.ucla.edu/wiki/doku.php/zambija שמות שנות שלטון של זמביא]

==הערות שוליים==

קטגוריה:מלכים בשומר
קטגוריה:אישים שחיו באלף ה-2 לפנה"ס
ולטר בתה

ולטר בתה (בגרמנית: Walter Bathe; 1 בדצמבר 1892 - 21 בספטמבר 1959) היה שחיין גרמני, אלוף אולימפי בעל 2 מדליות זהב ושיאן עולם במשחה ל-100 מטר חזה.

== ביוגרפיה ==
בתה נולד בפרובשטיין שבשלזיה כיום בפולין. הוא החל לשחות בגיל 8 במטרה לטפל במבנה החזה שלו, פקטוס קרינטום (חזה יונה).

===שיאן עולם===
בתחרות שחייה שנערכה במגדבורג ב-2 באוקטובר 1910 קבע בתה במשחה ל-100 מטר חזה שיא עולם חדש של 1:18.4 דקות. חודשיים לאחר מכן, בתחרות שנערכה בבודפשט, הונגריה ב-18 בדצמבר אותה שנה הוא שיפר את שיאו העולמי והעמיד אותו על 1:17.5 דקות.

===אלוף אולימפי===
באולימפיאדת סטוקהולם (1912) זכה בתה בשתי מדליות זהב במשחה ל-200 מטר חזה בשיא אולימפי חדש של 3:01.8 דקות, לפני חבריו לנבחרת וילהלם לוצאו (3:05.0 דקות) ופאול מאליש (3:08.0 דקות) ובמשחה ל-400 מטר חזה בשיא אולימפי חדש נוסף של 6:29.6 דקות, לפני תור הנינג משוודיה (6:35.6 דקות) ופרסי קורטמן מבריטניה (6:36.4 דקות).

== תארים והשגים ==
* בשנת 1970 זכה בתה להכלל בהיכל התהילה הבינלאומי של השחייה.

== קישורים חיצוניים ==

* התפתחות שיאי העולם ב-100 מטר חזה (ויקיפדיה בגרמנית)

== הערות שוליים ==

קטגוריה:שחייני חזה
קטגוריה:שחיינים באולימפיאדת סטוקהולם (1912)
קטגוריה:אלופים אולימפיים גרמנים: שחייה
קטגוריה:שיאני עולם גרמנים: שחייה
קטגוריה:גרמנים שנולדו ב-1892
קטגוריה:גרמנים שנפטרו ב-1959
מהדי כרובי

מֶהְדִי כָּרוּבִּי (בפרסית: مهدی کروبی; נולד ב-26 בספטמבר 1937) הוא פוליטיקאי איראני השייך לזרם הרפורמיסטי, פעיל למען דמוקרטיזציה של איראן ומראשי התנועה הירוקה.

כרובי כיהן במספר תפקידים במערכת הממשל האיראנית, לרבות חבר מג'לס, יושב ראש המג'לס (בין השנים 1989–1992 ו-2000–2004), והתמודד על נשיאות המדינה במערכות הבחירות של 2005 ו-2009. כן היה יועצו של הקרוב של האייתולה חומייני.

כרובי ומיר-חוסיין מוסאווי נחשבים למנהיגי התנועה הירוקה באיראן.

מועמדותו לנשיאות ב-2009 העניקה לנשות איראן הליברליות עידוד, שכן הוא החזיק בעמדות מתקדמות בענייני נשים וניהל קמפיין יוצא דופן, לראשונה באיראן, כשלצידו הופיעה בכינוסי הבחירות אשתו, זהרא רהנברד. ואף השתתפה בסרטוני התעמולה ותקפה את יריביו הפוליטיים. בכינוסים רבים השנים החזיקו ידיים.

בפברואר 2011 הושמו השניים במעצר בית כחלק ממאמצי השלטון באיראן להצר את צעדי התנועה. ב--2014 הוקלו תנאי מעצרו של כרובי, ובשלהי 2016 הוא הודיע על פרישתו ממפלגתו. נכון ל-2018 הם עדיין נתונים במעצר.

==קישורים חיצוניים==

* 
* 

==הערות שוליים==

קטגוריה:פוליטיקאים איראנים
קטגוריה:איראנים שנולדו ב-1937
זולדן

ממוזער
זולדן (בגרמנית: Sölden. תעתיק מדויק בעברית: זֵלדֶן) היא רשות מקומית ועיירת סקי בעמק אֶוטצטל (Ötztal) שבחבל טירול, אוסטריה.
עם שטח של 467 קמ"ר, מדובר ברשות המקומית הגדולה ביותר במדינה. הרשות המקומית כוללת ארבע עיירות, שהמרכזית שבהן היא זולדן וגובהה 1,368 מטר מעל פני הים. העיירות הנוספות הן: HochSölden, שנמצאת בגובה 2,090 מטר וכוללת בעיקר מלונות 4 כוכבים; Swieselstein, עיירה קטנה ושקטה בגובה 1,470 מטר עם בתי עץ וגלריה שמציגה אמנים מקומיים; Vent, עיירה בת 150 תושבים בלבד שנמצאת בגובה 1,900 מטר ומציעה 15 ק"מ של מסלולים ומסלול מזחלות באורך 5 ק"מ.

האוכלוסייה המקומית בזולדן, שמנתה 3,449 נפשות בשנת 2003, נמצאת בנחיתות מספרית ניכרת ביחס לתיירים הפוקדים אותה. למעלה מ-2 מיליון תיירים מבקרים בזולדן מדי שנה, ומדובר ביעד התיירותי השלישי בפופולריות שלו באוסטריה (אחרי וינה וזלצבורג). המלונות ובתי ההארחה בזולדן ערוכים לשכן כ-15 אלף תיירים במקביל. זולדן ידועה בהיותה עיירה עם תרבות אפרה סקי מפותחת. השדרה המרכזית עמוסה ברים ומועדונים, עובדה ההופכת את זולדן יעד מועדף עבור צעירים.

==אתר הסקי==
רכבל מעל מסלולי זולדן זולדן הוא אחד מאתרי הסקי הגבוהים באוסטריה, ומרחב הגלישה שלו כולל שלוש פסגות בגובה של יותר מ-3,000 מטר ושני קרחונים (Rettenbach ו-Tiefenbach). הפסגה הגבוהה ביותר באתר היא Wildspize (שגובהה 3,768 מטר), והיא השנייה בגובהה באוסטריה אחרי Grossglockner (שגובהה 3,798 מטר). הפסגה אליה מגיעים רוב הגולשים היא גייסלאכרקוגל (Geislacherkogel) שגובהה 3058 מעל פני הים. בשל גובהה והשלג התמידי מגיעים אליה גולשים גם בקיץ.

נוסף לגובה האתר, יש בו גם מערכת ענפה לייצור שלג מלאכותי ותותחי שלג מכסים 67% מהמסלולים. שני גורמים אלה יחד מבטיחים עונת גלישה ארוכה, ולכן באופן מסורתי מארח זולדן את המירוץ הראשון בסבב הגביע העולמי של ה-FIS (פדרציית הסקי העולמית) כבר באוקטובר.

מעלית הסקי הראשונה בזולדן נבנתה בשנת 1948 והייתה מסוגלת לשנע 398 גולשים בשעה. כיום, הסקי פס של זולדן מכסה 150 ק"מ של מסלולים לכל הרמות ובאתר 36 מעליות שמסוגלות לשנע 69 אלף גולשים בשעה. 69 ק"מ מתוך המסלולים מסווגים כמסלולים כחולים, 51 ק"מ כאדומים, 28 ק"מ כשחורים ו-2 ק"מ אינם מהודקים (Ski Route). נוסף לכך יש בזולדן שטחי אוף פיסט רבים לגלישת פרירייד וכן סנופארק גדול עם מגוון מתקנים לגולשי פריסטייל.

המסלול הארוך ביותר בזולדן מוביל מפסגת Schwartze Schnide (שגובהה 3,340 מטר) לעיירה (1,370 מטר) ואורכו כ-15 ק"מ. באתר מסלולים נוספים שאורכם 10, 9 ו-8 ק"מ.

==קישורים חיצוניים==

* 
* 

קטגוריה:טירול: יישובים
Welcome to My DNA

Welcome to My DNA הוא אלבומם השלישי של ההרכב בלאקפילד אשר יצא לשווקים ב-28 במרץ 2011.

כמעט כל השירים באלבום נכתבו על ידי אביב גפן בשל העובדה שסטיבן וילסון עבד באותה העת על אלבום הסולו שלו. חברי הלהקה עבדו יחד על הפקת האלבום באולפנים באנגליה ובישראל. השיר Zigota הוא גרסת כיסוי באנגלית לשירו של אביב גפן, אשר נכלל במקור באלבומו, ממנטו מורי.

עטיפת האלבום עוצבה על ידי קרל גלובר.

== השירים באלבום==
{| class="wikitable"
|- bgcolor="#efefef"
!width=30|מס'
!width=160|שיר
!width=70|זמן
|-
| 1.
| style="text-align: left;" | "Glass House"
| 2:57
|-
| 2.
| style="text-align: left;" | "Go to Hell"
| 3:04
|-
| 3.
| style="text-align: left;" | "Rising of the Tide"
| 3:50
|-
| 4.
| style="text-align: left;" | "Waving"
| 3:56
|-
| 5.
| style="text-align: left;" | "Far Away"
| 2:49
|-
| 6.
| style="text-align: left;" | "Dissolving with the Night"
| 4:08
|-
| 7.
| style="text-align: left;" | "Blood"
| 3:21
|-
| 8.
| style="text-align: left;" | "On the Plane"
| 3:42
|-
| 9.
| style="text-align: left;" | "Oxygen"
| 3:06
|-
| 10.
| style="text-align: left;" | "Zigota"
| 5:06
|-
| 11.
| style="text-align: left;" | "DNA"
| 3:49
|}

==משתתפים==
* אביב גפן - שירה, קלידים, גיטרות
* סטיבן וילסון - שירה, קלידים, גיטרות
* ערן מיטלמן - קלידים, פסנתר
* ספי אפרתי - גיטרה בס
* תומר צדקיהו - תופים

==קישורים חיצוניים==

קטגוריה:אלבומי אביב גפן
קטגוריה:אלבומים באנגלית
Still I Rise

Still I Rise הוא אלבום הסטודיו השלישי שיצא לאחר מותו של הראפר האמריקאי טופאק שאקור ביחד עם להקת אאוטלוז, למעט חבר הלהקה חוסיין פאטאל שעזב את הלהקה לאחר שסירב לחתום ב-Death Row Records. האלבום מכיל את כל החומר שלא פורסם בעבר, אם כי עשו ממנו רמיקסים שונים. הוא יצא ב-14 בדצמבר 1999 בחברת התקליטים Interscope Records, תחת Death Row. הוא הגיע למעמד פלטינה שאושר על ידי ה-RIAA ומכר 1,617,000 מיליון עותקים.

האלבום נקרא על שם שירה של המשוררת האמריקאית מאיה אנג'לו.

== שירי האלבום ==
# Letter to the President - השיר הושמע בסרט "יום אימונים מסוכן" שיצא ב-2001.
# Still I Rise
# Secretz of War
# - השיר היחיד באלבום שיצא כסינגל ושהופק לו קליפ נלווה. השיר נחשב כ"סינגל המשך" לשיר Keep Ya Head Up, והוא בעל קצב דומה. הוא הגיע למקום ה-72 בבילבורד הוט 100 ונכנס למצעדי מוזיקה שונים ברחבי העולם.
# As the World Turns
# Black Jesuz
# Homeboyz
# Hell 4 a Hustler
# High Speed
# The Good Die Young
# Killuminati
# Teardrops and Closed Caskets
# Tattoo Tears
# U Can Be Touched
# Y'all Don't Know Us

== קישורים חיצוניים ==

* [http://www.youtube.com/watch?v=ZgQZENuDrBY&feature=channel_video_title הקליפ לשיר Baby Don't Cry] באתר יוטיוב.

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומים שהתפרסמו לאחר מות מבצעיהם
מחיי המריונטות

מחיי המריונטות סרט מאת הבמאי השוודי אינגמר ברגמן שהופץ ב-1980 והופק במערב גרמניה. התסריט והפסקול נכתבו בשפה הגרמנית כיוון שברגמן היגר עקב המס הגבוה שהיה באותה תקופה בשוודיה. הסרט כולו צולם בשחור לבן, למעט שני מקטעים שצולמו בצבע בתחילת ובסוף הסרט.

שם הסרט לקוח מספרו של קרלו קולודי "הרפתקאותיו של פינוקיו" מהשורה - "לרוע המזל בחיי המריונטות תמיד יש איזה "אבל" שהורס הכל".

הסרט מתאר את המשך סיפורם של הזוג פטר וקטרינה אגרמן שהיוו פרק בסדרתו הידועה של ברגמן "תמונות מחיי נישואין". הסרט מציג את השניים כזוג מאושר והרמוני כלפי חוץ, הוא איש עסקים והיא מעצבת, כשלמעשה אין תקשורת בין השניים והם לא מצליחים להתקרב אחד אל השנייה. הוא קצת חולמני והיא הקשוחה מביניהם, לא מהססת להעליב אותו בפומבי ומחפשת ריגושים מחוץ לבית. פטר מתחיל לחלום על רצח אשתו ומתייעץ במוגנס, חברו הפסיכיאטר. הסיפור עוקב אחר דחפיו האפלים ועולמו הדמיוני של פטר. באופן אירוני למרות כל התמה הקודרת של הסרט הפסקול בקרדיטים הוא דיסקו גרמני עליז.

==קישורים חיצוניים==

* [https://www.kan.org.il/Podcast/item.aspx?pid=10912 אינגמר ברגמן: חודר לנפש הצופה במבט קולנועי אחד]: פודקאסט להאזנה של תוכנית הרדיו "גיבור תרבות" בהגשת יונתן גת, דוד גורביץ' ודן ערב

קטגוריה:סרטי 1980
קטגוריה:סרטי אינגמר ברגמן
קטגוריה:תוכניות טלוויזיה בשפה הגרמנית
נווה (מושב)

היישוב נווה בראשיתו, 2010

נווה (נָוֶה) הוא מושב דתי לאומי בחבל שלום. היישוב הוקם ב-2008 בעקבות ביצוע תוכנית ההתנתקות על ידי משפחות מהיישוב המפונה בני עצמון (עצמונה) ומשפחות נוספות מרחבי הארץ שהצטרפו אליהן. 

==הקמה==
לאחר ביצוע תוכנית ההתנתקות בשנת תשס"ה (2005), הועברו למושב יתד כשליש מתושבי היישוב עצמונה מגוש קטיף כמקום מעבר זמני עד בניית יישוב עצמאי.
המתיישבים החליטו להקים את יישובם בחולות חלוצה מתוך רעיון הפרחת השממה, וכן עקב סמיכות האזור לשטחים החקלאיים המעובדים של המשק השיתופי.

המשפחות עברו מיתד לנווה החל מסתיו תש"ע-תשע"א (2010) ועד סוף קיץ תשע"א (2011). ביישוב מתגוררות כ-150 משפחות נכון לשנת תשפ"ג (2023).

==חינוך==
המכינה הקדם-צבאית עצם, אשר לאחר תוכנית ההתנתקות עברה עם התושבים מעצמונה ליתד, עברה באפריל 2011 לאתר זמני בנווה. בדצמבר 2011 נחנך הקמפוס החדש והקבוע של המכינה ביישוב. הקמפוס נבנה מכספי פיצויים ומתרומות נוספות.

בנוסף למכינה פועלים ביישוב גם "ישיבה תיכונית נווה", "אולפנת חלוצה", תלמוד תורה לבנים, בית ספר לבנות, גנים ופעוטון.
באלול תשע"ח הוקמה ביישוב הישיבה הגבוהה ישיבת ממדבר מתנה בראשות הרב מרדכי (מוטי) הס רב היישוב. בשנת תשפ"א עברה ליישוב ישיבת חלוצי דרור. לקראת שנת תשפ"ד הוקמה ביישוב ישיבה קטנה לאומית בראשות הרב יוסף וייסברט.

==תעסוקה==
תושבי היישוב עוסקים בעיקר בחינוך ובחקלאות. היישוב הקים, בשותפות עם היישובים בני נצרים, דקל ואוהד, פרויקט אנרגיה סולארית שהוא בין הגדולים במדינה, המשתרע על שטח של 1,000 דונם וכולל שדה סולארי המתקדם מסוגו.

בבעלות היישוב שדה סולארי (בשותפות), 

=== חקלאות ישובית ===
עיקר החקלאות של המושב שייכת לאגודה שיתופית בה חברים תושבי היישוב שעומדים בתנאים מסוימים.

בבעלות היישוב חממות לגידול ירקות עלים ללא חרקים, חממות לגידול אננס גידולי שדה, מטעים (לימון ואבוקדו), רפת (בשותפות), לולים (בשותפות) וחברת בניה.

==דת==
אופיו הדתי של היישוב ברובו הוא תורני לאומי. רוב תושבי היישוב משתייכים לזרם ישיבות הקו בראשות הרב צבי טאו. רב היישוב הוא הרב מרדכי הס, שהוא גם ראש הישיבה הגבוהה ביישוב. ביישוב מתגורר הרב רפי פרץ שר החינוך לשעבר.

==קישורים חיצוניים==

* [https://web.archive.org/web/20141104203817/http://www.eshkol.info/1601-he/Eschol.aspx מושב נווה], באתר המועצה האזורית אשכול
*
*[https://www.facebook.com/Nave-tourism-%D7%AA%D7%99%D7%99%D7%A8%D7%95%D7%AA-%D7%A0%D7%95%D7%95%D7%94-974434942649577/?fref=ts תיירות נווה בפייסבוק].
*אתר [https://www.hdror.org/ חלוצי דרור]
* 

==הערות שוליים==

קטגוריה:מועצה אזורית אשכול
קטגוריה:יישובים שהוקמו למפוני תוכנית ההתנתקות
קטגוריה:מושבים
קטגוריה:יישובים דתיים בישראל
קטגוריה:יישובים שהוקמו ב-2008
קטגוריה:חבל שלום
קטגוריה:הנגב: יישובים
The Rose That Grew from Concrete

The Rose That Grew from Concrete הוא אלבום שמבוסס על השירה של הראפר האמריקאי טופאק שאקור, ושוחרר בשנת 2000. האלבום כולל צוות משתתפים גדול של ידוענים שקראו את הכתיבה של שאקור וסוג השירה שלו, הרבה ברוח המילים המסורתיות המדוברות של האלבום שלו. בין משתתפי הצוות והעורכים נמצאים מוס דף, QD3, דני גלובר, מלקולם-ג'מאל וורנר ועוד.
האלבום מכר 200,000 עותקים על פי Nielsen Soundscan.

== רשימת השמעה ==
# Tupac Interlude<small> – 9:57 </small>
# Wake Me When I'm Free<small> – 5:52 </small>
# Can U C The Pride In The Panther (גרסת זכר)<small> – 2:57</small>
# When Ure Heart Turns Cold<small> – 1:38</small>
# U R Ripping Us Apart!!!<small> – 3:04</small>
# Tears of a Teenage Mother<small> – 0:39</small>
# God<small> – 0:47</small>
# And Still I Love You<small> – 3:03</small>
# Can U C The Pride In The Panther (גרסת נקבה) <small> – 4:54</small>
# If There Be Pain<small> – 4:32</small>
# A River That Flows Forever<small> - 2:20</small>
# The Rose That Grew from Concrete<small> - 2:35</small>
# In The Event of My Demise<small> - 4:41</small>
# What of a Love Unspoken<small> - 3:16</small>
# Sometimes I Cry<small> - 3:10</small>
# The Fear in the Heart of Man<small> - 4:16</small>
# Starry Night<small> - 4:33</small>
# What of Fame?<small> - 0:21</small>
# Only 4 the Righteous<small> - 2:29</small>
# Why Must You Be Unfaithful<small> - 1:12</small>
# Wife 4 Life<small> - 4:06</small>
# Lady Liberty Needs Glasses<small> - 2:23</small>
# Family Tree<small> - 3:21</small>
# Thug Blues<small> - 4:46</small>
# The Sun and the Moon<small> - 1:56</small>

== היסטורית מצעדים ==

==קישורים חיצוניים==

קטגוריה:אלבומי טופאק שאקור
קטגוריה:אלבומי אוסף באנגלית
קטגוריה:אלבומי אוסף שהתפרסמו לאחר מות מבצעיהם
הוקאן מאלמרוט

הוקאן מאלמרוט (בשוודית: Håkan Malmrot; 29 בנובמבר 1900 – 10 בינואר 1987) היה שחיין שוודי, אלוף אולימפי בעל 2 מדליות זהב.

== ביוגרפיה ==
מאלמרוט נולד בארברו.

באולימפיאדת אנטוורפן (1920) זכה מאלמרוט בשתי מדליות זהב, במשחה ל-200 מטר חזה בתוצאה של 3:04.4 דקות, לפני חברו לנבחרת תור הנינג (3:09.2 דקות) וארבו אלטונן מפינלנד (3:12.2 דקות) ובמשחה ל-400 מטר חזה בתוצאה של 6:31.8 דקות, לפני הנינג (6:45.2 דקות) ואלטונן (6:48.0 דקות).

== תארים והשגים ==
* בשנת 1980 זכה מאלמרוט להכלל בהיכל התהילה הבינלאומי של השחייה.

== קישורים חיצוניים ==

==הערות שוליים==

קטגוריה:שחייני חזה
קטגוריה:שחיינים באולימפיאדת אנטוורפן (1920)
קטגוריה:אלופים אולימפיים שוודים: שחייה
קטגוריה:שוודים שנולדו ב-1900
קטגוריה:נפטרים ב-1987
סטיב הרפר

סטיבן אלן "סטיב" הרפר (באנגלית: Stephen Alan "Steve" Harper; נולד ב-14 במרץ 1975 באסינגטון, אנגליה) הוא כדורגלן עבר אנגלי ששיחק בעמדת השוער.

==קריירה==
בשנת 1993 רכשה ניוקאסל יונייטד את הרפר מקבוצת נעוריו תמורת סכום סמלי. הרפר שימש כשוער המחליף בניוקאסל ועד מהרה הושאל למספר קבוצות בליגות המשנה. הרפר שיחק במשך שש השנים הללו ב-5 קבוצות שונות.
לבסוף, בשנת 1999 חזר הרפר לניוקאסל וערך את הופעת הבכורה בליגה הבכירה אך לרוב שימש כשוער מחליף לשי גיבן.
ב-2002 ערך הרפר מספר הופעות בליגת האלופות, כולל בניצחון 0–1 בשלב הבתים נגד יובנטוס באצטדיון סנט ג'יימס פארק, וסייע לניוקאסל להעפיל לשלב הבא.

ב-2009 חתם הרפר על חוזה לשלוש שנים בקבוצה, ולאחר עזיבתו של גיבן הפך לשוער הראשון של הקבוצה לאחר 16 שנים במועדון. ב-6 במרץ 2010 ערך את הופעתו ה-50 ברציפות בניצחון 1–6 על בארנסלי. ב-23 במרץ 2010 שמר הרפר על שער נקי בפעם ה-19 באותה עונה בניצחון 0–1 על דונקסטר רוברס, ובכך שבר את שיא מספר המשחקים ללא ספיגה בעונה אחת, שיא שלא נשבר מאז עונת 1992/1993.

לקראת עונת 2013/2014 חתם הרפר בהאל סיטי. ב-22 בינואר 2016 חתם בסנדרלנד עד לסוף העונה כשאחריה פרש ממשחק פעיל.

==קישורים חיצוניים==

קטגוריה:שוערי כדורגל אנגלים
קטגוריה:כדורגלנים אנגלים
קטגוריה:כדורגלני ניוקאסל יונייטד
קטגוריה:כדורגלני ברדפורד סיטי
קטגוריה:כדורגלני האדרספילד טאון
קטגוריה:כדורגלני ברייטון אנד הוב אלביון
קטגוריה:כדורגלני סנדרלנד
קטגוריה:כדורגלני האל סיטי
קטגוריה:אנגלים שנולדו ב-1975
זאפאר

זאפאר (פרסית: ظفر, קרי: "ניצחון") הוא שמו של לוויין מפיתוח איראני עצמאי. על פי דוברים איראנים רשמיים, זהו לוויין תצפית שמטרותיו הן חישה מרחוק של כדור הארץ, והוא מצויד במטע"ד צילום בשלושה אורכי גל, המסוגל לצלם תמונות צבעוניות ברזולוציה של 80 מטרים.

הלוויין הוצג לראשונה ב -7 בפברואר 2011, במסגרת אירועי המהפכה האסלאמית באיראן.

==זאפאר-1==
הלוויין המקורי לא שוגר מעולם. לוויין בעל אותו השם שוגר לחלל ב-9 בפברואר 2020, אך לא הגיע למסלול בשל תקלה במשגר הלוויינים סימורג שנשא אותו אל החלל. בלוויין החדש מצלמה יחידה וצורתו שונה מאוד מהתכן הראשון.

קטגוריה:לוויינים איראניים
קטגוריה:צילום על ידי לוויין
הדרך להודו

הדרך להודו (בפורטוגזית: Caminho das Índias) היא טלנובלה ברזילאית זוכת פרס אמי הבין-לאומי. הסדרה שודרה בישראל בערוץ ויוה. זוהי אחת התוכניות הנצפות ביותר בברזיל. הסדרה הופקה על ידי חברת Globo.

מקור השם בפורטוגזית הוא תרתי משמע: כביש שמוביל להודו, או דרך של הודו. השידור התחיל בספטמבר 2009 ועד לספטמבר 2011 שודרו מעל ל-200 פרקים.

==תקציר העלילה==
אחת מנקודות העלילה העיקרית היא אהבה אסורה בין הדמויות: מאיה, בת למשפחת סוחרים מסורתית, ובהואן, בן משרתים שנשרפו כעונש על שנגעו באדונם בזמן טבילה.

הורי מאיה, מאנו מיתהה וקוצ'י, מחפשים בשבילה שידוך. כשמאיה פוגשת את בהואן היא משנה את דעתה בקשר לשידוכים, ולמרות שהיא מגלה את האמת על מוצאו היא מוכנה לקחת סיכון.

ראג, בנם של אופש ואינדירה אננדה, משודך למאיה, מה שמסכן את אהבתה לבהואן. ראווי, אחיו הצעיר, מאוהב בברזילאית קמילה מוטה, ויחסיהם מחריפים את הסכסוך בין המזרח למערב. שאנטי, האחות היחידה של ראג', שואפת להשיג השכלה אקדמאית ולבחור את בעלה לעתיד בעצמה. ראג' עצמו היה מאוהב בדודא הברזילאית, שעובדת במרפאה אסתטית, עוד כששהה בברזיל, אך השידוך המיועד שלו עם מאיה מסבך את המצב.

==שחקנים==
*טניה חליל: דודא
*מרסיו גרסיה: בהואן סונדרני
*טיילה איילה: שיבאני מוגדליאר סונדרני
*ג'קלין דלבונה: ראדה מוגדליאר
*ג'וליאנה פאיס: מאיה מיתהה
*ברנדה חדד: ראני מיתהה
*ריקרדו טוזי: קומאל מיתהה
*אוסמר פרדו: מנו מיתהה
*ניבאה מריה: קוצ'י מיתהה
*קרינה פרארי: אנושה אננדה
*רודריגו לומברדי: ראג' אננדה
*קליאו פירז:סוריאה אננדה
*דנטון מלו: אמיטא'ב אננדה
*קאיו בלאט: ראבי אננדה
*אליאן גיארדיני: אינדירה אננדה
*טוני רמוס: אופאש אננדה
*לאורה קרדוסו: לקשמי אננדה
*פלאביו מיגליאסיו: קרן אננדה
*מרג'ורי אסטיאנו:טוני קבינטו
*טוטיה מוטה:אאידה מוטה
*איזיס וולוורדי: קמילה מוטה גולארט
*ז'וליה אלמידה: לינה מוטה גולארט
*דודה נגלי: ז'וזה קרלוס גאלו
*אנטוניו קלוני: סזאר גאלו גולארט
*אנה ביאטריס נוגירה: אילנה גאלו גולארט
*ויטוריה פרטי: ז'וליה קאדורי
*דבורה בלוש: סילביה קאדורי
*אלכסנדר בורג'ס: ראול קאדורי
*סניור קאדורי: אליאס גליזר
*מריה מאיה: אינס קאדורי
*ברונו גגליאסו: טארסו קאדורי
*קריסטיאני טורלוני: מליסה קאדורי
*הומברטו מרטינז: רמירו קאדורי

== קישורים חיצוניים ==
* 

קטגוריה:סדרות ערוצי ויוה וויוה פלוס
קטגוריה:ברזיל: תרבות
קטגוריה:זוכי פרס אמי הבין-לאומי: טלנובלה
קטגוריה:טלנובלות ברזילאיות
צבי נגן

צבי נגן (27 באוקטובר 1912 – 12 בינואר 1986) היה מלחין ומורה למוזיקה ישראלי.

נגן נולד בבואר שבגרמניה. בנעוריו למד נגינה בכינור, ויולה וצ'לו. בשנת 1937 עלה לארץ ישראל, ובה המשיך את לימודיו המוזיקה אצל פאול בן-חיים, יוסף קמינסקי ויוסף טל והשתלם בדודקאפוניה אצל אלי ירדן. 

צבי נגן הרבה להלחין להרכבים קאמריים ולחליליות. כן כתב כמה יצירות קוליות ושירים לטקסט מן התנ"ך. בשנת 1958 כתב את "התאמות" לשתי חליליות או חלילים וצ'לו בשיטת שנים-עשר הטונים ובהמשך כתב בשיטה זו עוד כמה יצירות חינוכיות וכן את "ארבעה קטעים לכלי נשיפה ממתכת", המלודיים אף כי נכתבו בשיטה דודקאפונית.
נגן כתב לכלי נגינה מזרחיים, אך סגנונו לא היה מזרחי באופיו.

צבי נגן היה שותף לכתיבת "וריאציות על נושא מאת פאול בן-חיים" ליום הולדתו ה-75 של מורו, יחד עם עמי מעייני, שולמית רן, אשר בן יוחנן ויעקב גלבוע, כולם תלמידיו של בן חיים.

צבי נגן נפטר בתל אביב.

== יצירות ==
* למקהלה א-קאפלה:
: "שלו נעליכם", למילים מאת גרשון שופמן (1955)
: תהילים צ', א'-ד' (1956)
: "מתוך מגילת אסתר" (1964)

* "כשכוכב אחד נושר" (1968) למילים מאת משה שפריר (מצו סופרן, אבוב, ויולה וצ'לו)
* שירים לטקסטים תנכ"יים
* "מחול ישראלי לארבע חליליות, (1959)
* "שלושה שערי מזמור לד' כלי שיר" - פסנתר, שני חלילים וצ'לו או בסון - (1958)
* "שש זוטות ישראליות" (1959)
* "סונאטה לשלושה" לשתי חליליות וויולה (1959) בעלת אופי עממי
* "סרנדה לליזה" רשרוש חליליות (1961) (מוקדשת למוזיקאית ליזה שטיינברג)
* בשיטת שנים-עשר הטונים:
: "התאמות" (1958)
: "כרך מתעורר", ארבע זוטות לפסנתר (1964)
: "שבעה קטעים דודקאפוניים" לפסנתר בארבע ידיים (1954)
: "כמו פרלוד" ו"כמו רונדינו" לפסנתר (1972)

* "קונצ'רטאנטה" לשני אבובים, בסון, שתי קרנות ותזמורת קאמרית (1951)
* מוזיקה לשתי חליליות, צ'מבלו ותזמורת (1961)
* "פסיפס הנבל" (1964) 
* "אינטרמצו מזרחי" לחליל, עוד, קאנון, קסילופון, ויבראפון וכלי קשת (1965)
* "ארבעה קטעים לכלי נשיפה ממתכת" ("תרועה", "כוראל", "אלתור" ו"פסאקאליה" (1968)

== לקריאה נוספת ==
* יהודה כהן, נעימי זמירות ישראל, עם עובד 1991, עמ' 165-66.

==קישורים חיצוניים==

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:מורים למוזיקה בישראל
קטגוריה:אנשי העלייה החמישית

קטגוריה:ישראלים שנולדו ב-1912
קטגוריה:ישראלים שנפטרו ב-1986
הנס לותר

הנס לותר (בגרמנית: Hans Luther; 10 במרץ 1879 – 11 במאי 1962) היה פוליטיקאי גרמני, קנצלר רפובליקת ויימאר בשנים 1925 – 1926 ושגריר גרמניה הנאצית בארצות הברית.

==תולדות חייו==
לותר נולד בברלין למשפחה לותרנית אמידה. הוסמך כדוקטור במשפטים, וב-1906 החל לעבוד בשירות המדינה הפרוסי. ב-1907 נבחר למועצת העיר מגדבורג. ב-1913 התמנה למזכיר האגודה הגרמנית (Deutsche Städtetag; דויטשה שטדטטאג) – מיזם התנדבותי של המחוזות והעיריות השייכות לעריה של גרמניה, וב-1918 החל לכהן כראש עיריית אסן. בדצמבר 1922 מינה אותו הקנצלר וילהלם קונו לשר המזון והחקלאות. לותר כיהן כחבר בממשלת קונו ובממשלות הבאות כפוליטיקאי עצמאי, שאינו קשור לאחת המפלגות. בממשלתו של גוסטב שטרזמן, שהחליף את קונו באוגוסט 1923 נשאר לותר בתפקידו במשך חודשיים, ובאוקטובר 1923 התמנה לשר האוצר, תפקיד שבו החזיק עד 1925. כשר אוצר סייע לותר לשטרזמן בבלימת האינפלציה הגבוהה שהשתוללה בתחילת שנות העשרים.

בינואר 1925 מינה נשיא גרמניה אברט את לותר לקנצלר, לאחר בחירות שהסתיימו ללא הכרעה ברורה בין מנהיגי המפלגות. הקבינט שלו הורכב מנציגי כמה מפלגות שהיו שותפות בקואליציה, ולצידם שרים שכמו לותר לא השתייכו למפלגה פוליטית. במאי 1926 חזר מרקס לכהן כקנצלר. ב-1930 התקבל לותר לנשיאות הרייכסבנק (הבנק המרכזי של גרמניה) ושלוש שנים לאחר מכן לשגריר גרמניה בארצות הברית, משרה בה החזיק עד התפטרותו בשנת 1937. בעת ששהה בארצות הברית הרצה באוניברסיטת קולומביה שבניו יורק על "כוונות השלום" של היטלר כלפי שכנותיה האירופאיות של גרמניה. ניקולס מורי באטלר, נשיא האוניברסיטה, דחה ערעורי סטודנטים לביטול ההזמנה להרצאותיו וכינה אותם "שמרנים" תוך הטענה שיש צורך בחופש אקדמי.

לאחר מלחמת העולם השנייה הגיח לותר מפרישתו במטרה להפוך ליועץ הממשלה החדשה.

נפטר ב-1962 בדיסלדורף.

==קישורים חיצוניים==

* 

קטגוריה:קנצלרי גרמניה
קטגוריה:פוליטיקאים גרמנים
קטגוריה:שגרירי גרמניה בארצות הברית
קטגוריה:ראשי עיריית אסן
קטגוריה:רפובליקת ויימאר: אישים
קטגוריה:גרמנים שנולדו ב-1879
קטגוריה:גרמנים שנפטרו ב-1962
הכול בסדר

הכול בסדר (בצרפתית: Tout va bien) הוא סרט קולנוע צרפתי משנת 1972 בבימוים של ז'אן-לוק גודאר ושותפו ז'אן-פייר גורן, ובכיכובם של ג'ין פונדה ובעלה איב מונטאן. עלילת הסרט מתרחשת במפעל נקניקיות שעובדיו פצחו בשביתה. הסרט נפתח בכרזה "בשביל לעשות סרט צריך כסף, בשביל כסף צריך כוכבים". 

השביתה במפעל מוצגת באופן טרגי מהול בקומיות מפעם לפעם. ניכרת תחושה שזהו סרט תיעודי בעקבות השוטים הארוכים שהוא מייצר והמלל האין סופי. הסרט מסופר בין היתר מנקודת מבטה של כתבת אמריקנית ובעלה הקולנוען המגיעים למפעל הנקניקיות על מנת לסקר שביתה שפורצת במפעל. בעצם הם נכלאים יחד עם מנהל המפעל במשרדו בידי השובתים. החוויה מערערת את אורח החיים של הזוג העמיד וחושפת את השקרים והריקנות המאפיינים את עבודתם וחיי היום-יום שלהם.

הסרט מותח ביקורת על ההתנהלות הקפיטליסטית של מנהל המפעל ובכך משרת אמירה כללית על כוח משחית כמו כן הסרט עושה שימוש קיצוני בטכניקות הניכור שגורם לנו הצופים לתהות ולהיזכר בעובדה שאנו צופים בסרט.
ברגעים מסוימים ישנה תחושה של צפייה בסרט דוקומנטרי, חלק מתחושה זו נובעת מזמן השוטים הארוך.
אופי הצילום של הסרט ייחודי, בכך שברוב הסרט אנו מטיילים בין החדרים במפעל בתנועת דולי לצדדים והפרספקטיבה שלנו נשארת דו־ממדית כך שנוצרת תחושה של כוורת דבורים.

הסרט יצא בארצות הברית תחת השם "הכול בסדר" (Everything's All Right), ובמדינות רבות הוא נקרא "פשוט נהדר".

ניתן לשייך את הסרט לקבוצת הסרטים הנמנים עם תנועת הגל הצרפתי החדש. ישנם שיגידו שזהו סרט שנוהג בביקורת כלפי אירועי מרד הסטודנטים שהתרחשו בשנת 1968 בצרפת והביאו את האומה הצרפתית למצב קריטי של 10 מיליון שובתים שהם כשני שלישים מכוח העבודה הצרפתי. השביתה הייתה כה חריפה עד שכמעט הביאה לפירוקה של ממשלת דה גול. ככל שהתנגדות המשטר למפגינים החמירה כך גם החמירו ההפגנות ולבסוף נאלץ דה-גול לפזר את האספה הלאומית ולהכריז על בחירות פרלמנטריות חדשות ב-23 ביוני 1968.

==קישורים חיצוניים==

קטגוריה:סרטי ז'אן-לוק גודאר
קטגוריה:סרטים צרפתיים
קטגוריה:סרטי 1972
קטגוריה:סרטים בצרפתית
אמנון רובינשטיין (במאי)

אמנון רובינשטיין (נולד ב-1948) הוא במאי קולנוע ותסריטאי ישראלי.

== ביוגרפיה ==
רובינשטיין, יליד ירושלים, החל את הקריירה שלו בבימוי סרטים תיעודיים עבור הטלוויזיה הישראלית במחצית השנייה של שנות ה-70 של המאה ה-20. הוא ביים אותם במסגרת חברת "קסטל תקשורת" של המפיק מיכה שגריר.

ב-1983 ביים את דרמת הטלוויזיה "קוראים לי דנה ואני אלכוהוליסטית" שכתבה דניאלה כרמי, בכיכובה של לאורה ריבלין.

ב-1986 ביים את הסרט "נאדיה" שכתב איתן גרין על פי ספרה בעל אותו השם של גלילה רון פדר עמית. בסרט כיכבה חנה אזולאי הספרי.

ב-1988 ביים את סרט הריגול "הינשוף" שכתב טוביה מנדלסון והפיק מיכאל שרפשטיין. בסרט כיכבו אסי דיין ולאורה ריבלין.

ב-1989 ביים את סרט הטלוויזיה "רותי נעים" בו כיכבו גילי בן אוזיליו ומאיר בנאי.

ב-1990 ביים את הסרט התיעודי "בית לבן - קזבלנקה" ששודר בערוץ הראשון ומספר אודות חייו של אבי טולדנו.

ב-1991 ביים את דרמת הטלוויזיה "מקומון", על פי ספרה של שולמית לפיד, בכיכובה של גילי בן אוזיליו.

ב-1993 ביים את הסרט "הירושה" שכתב צביקה קרצנר, בכיכובם של אבי טולדנו ויעל אבקסיס.

בשנת 1994 כתב וביים את הסרט בכיכובו של גדליה בסר "אחרי החגים" על פי ספרו של יהושע קנז.

בשנים 1996–1998 ביים את הטלנובלה "קפה פריז" ששודרה ב-HOT3 למשך 3 עונות, בהן כיכבו אסתי זקהיים ונטע מורן.

==פרסים והוקרה==
בשנת 1992 זכה בפרס משרד החינוך והתרבות בתחום אמנות הקולנוע.

==קישורים חיצוניים==

==הערות שוליים==

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:במאי טלוויזיה ישראלים
קטגוריה:ישראלים שנולדו ב-1948
מוראד מוואפי

מוראד מוואפי (בערבית: مراد موافي; נולד ב-2 בפברואר 1950 באלכסנדריה) הוא איש צבא ומודיעין מצרי. כיהן ראש המודיעין הכללי במצרים בשנים 2011–2012.

מוואפי נכנס לתפקידו כראש המודיעין הכללי ב-31 בינואר 2011, עת מונה לתפקיד על ידי הנשיא חוסני מובארכ כדי להחליף את עומר סולימאן, כשזה מונה לסגן נשיא מצרים בעקבות ההפגנות ההמוניות שפרצו. לפני מינויו כראש המודיעין הכללי היה מוואפי מושל מחוז צפון סיני.

מוואפי סיים את לימודיו במכללה ב-1970 ומילא שורת תפקידים צבאיים, מתפקידי פיקוד שונים בצבא מצרים ועד למינויו למפקד פיקוד מערב. בשנים טרם מינויו למושל מחוז צפון סיני, היה ראש המודיעין הצבאי. מוואפי זכה בעיטורים ממלכתיים לא מעטים, הוא בוגר האקדמיה הצבאית הגבוהה על שם נאצר וחבר במטה הכללי המצרי.

ב-8 באוגוסט 2012 הדיח אותו נשיא מצרים, מוחמד מורסי, מתפקידו ומינה במקומו את סגנו, מוחמד ראפת שחאתה, בעקבות מתקפת הטרור על אנשי כוחות הביטחון המצריים סמוך לגבול עם ישראל.

מוואפי נשוי ואב לבן ולשתי בנות.

==קישורים חיצוניים==
* [https://web.archive.org/web/20140116211106/http://www.youm7.com/News.asp?NewsID=345201&SecID=97&IssueID=150 מוראד מוואפי הוא מנהל המודיעין הכללי המצרי] 
* [http://www.shorouknews.com/ContentData.aspx?id=271112&terms=%D8%AF%D8%A7%D9%87%D9%8A%D8%A9 ריאיון עם מוואפי, בעת שכיהן כמושל צפון סיני] 
* 

==הערות שוליים==

קטגוריה:פוליטיקאים מצרים
קטגוריה:גנרלים מצרים
קטגוריה:מצרים שנולדו ב-1950
המלחמה הסורית השנייה

המלחמה הסורית השנייה הייתה המלחמה השנייה שפרצה בין בית סלאוקוס לבית תלמי על השליטה בקוילה סוריה, והתרחשה בין השנים 260 לפנה"ס ל-253 לפנה"ס.

לאחר שבמלחמה הסורית הראשונה לא נוצר שינוי מהותי בין שני הצדדים, שיתף אנטיוכוס השני פעולה עם אנטיגונוס גונאטס מלך מוקדון, וכן עמים נוספים מאסיה הקטנה ומאיי הים האגאי, כמו רודוס, שרצו לבלום את ההתפשטות של הממלכה התלמית לאורך חופי אסיה הקטנה. רוב העימותים התרחשו בזירה הימית של הים האגאי. ביבשה, אנטיוכוס השני, הצליח להעתיק את קו הגבול דרום לאזור בין בירות לצידון. לבסוף בשנת 252 לפני הספירה נחתם הסכם שלום, שבו בריניקי, בתו של תלמי השני, נישאה לאנטיוכוס השני. הסכם זה לא החזיק מעמד בגלל מאבקי החצר באימפריה הסלאוקית. אנטיוכוס השני מת במסתוריות בזמן ביקור באחוזה של אשתו הראשונה, לאודיקה. היא במהרה הכריזה על בנה סלאוקוס השני, למלך על אסיה הקטנה, וכן היא שכנע את אנשי החצר באנטיוכיה להרוג את ברניקי ואת בנה הקטן ולהכתיר את בנה סלאוקוס השני כמלך האימפריה הסלאוקית, אירועים אלו הביעו לפרוץ המלחמה הסורית השלישית

==לקריאה נוספת==
* בצלאל בר כוכבא, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301 לפנה"ס, זירת קרב - קרבות הכרעה בארץ-ישראל, 2007 (תשסז), עמ' 61–86

סורית 02
קטגוריה:הממלכה הסלאוקית
קטגוריה:מצרים התלמיית
המלחמה הסורית השלישית

המלחמה הסורית השלישית (ידועה גם בשם המלחמה הלאודיקית) הייתה המלחמה השלישית שפרצה בין בית סלאוקוס לבית תלמי, והתרחשה בין השנים 246–241 לפני הספירה.

== רקע ==

בשנת 252 לפני הספירה נחתם הסכם שלום, שבו ברניקי, בתו של תלמי השני, נישאה לאנטיוכוס השני. הסכם זה לא החזיק מעמד בגלל מאבקי החצר באימפריה הסלאוקית. אנטיוכוס השני מת במסתוריות בזמן ביקור באחוזה של אשתו הראשונה, לאודיקה הראשונה. היא במהרה הכריזה על בנה סלאוקוס השני, למלך על אסיה הקטנה, וכן היא שכנעה את אנשי החצר באנטיוכיה להרוג את ברניקי ואת בנה הקטן, ולהכתיר את בנה סלאוקוס השני כמלך האימפריה הסלאוקית, אירועים אלו הביעו לפרוץ המלחמה הסורית השלישית.

== אירועי המלחמה ==

המלחמה פרצה כשתלמי השלישי פלש לשטחי האימפריה הסלווקית, בזמן שסלאוקוס השני היה באסיה הקטנה כדי לבסס את שלטונו. תלמי השלישי פלש לצפון סוריה והשתלט על אנטיוכיה הבירה. סלאוקוס השני הצליח לגרש את התלמיים מהבירה והאזור. אולם התלמיים הצליחו להחזיק בעיר הנמל סלאוקיה פייריה. בזמן העימות פרץ גל של מרידות במזרח האימפריה, הארצות ממזרח לים הכספי התנתקו מהאימפריה הסלווקית ועברו לשלטונם של הפרתים. סלאוקוס השני הקדיש את כל מרצו לדכא את המרידות ממזרח.

==לקריאה נוספת==
* בצלאל בר כוכבא, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301 לפנה"ס, זירת קרב - קרבות הכרעה בארץ-ישראל, 2007 (תשסז), עמ' 61–86
* Edgar, C.C. Zenon Papyri in the University of Michigan Collection p.4

==הערות שוליים==

סורית 03
קטגוריה:הממלכה הסלאוקית
קטגוריה:מצרים התלמיית
אנליס ואן דר פול

אנליס לואיס ואן דר פול (באנגלית: Anneliese van der Pol; נולדה ב-23 בספטמבר 1984) היא שחקנית וזמרת יהודיה הולנדית - אמריקאית.

==קורות חיים==
נולדה ב-Naaldwijk שמדרום לאמסטרדם, לאם יהודייה אמריקאית, דיאן רוס ולאב הולנדי, וילם ואן דר פול. קרויה על שם אנה פרנק, שגרה אף היא באמסטרדם (שמה המלא של אנה פרנק היה אנליס פרנק). יש לה שתי אחיות גדולות, רחל ושרה. המשפחה היגרה לארצות הברית כשואן דר פול הייתה בת שלוש, אך היא שומרת גם על אזרחותה ההולנדית. 

החלה את דרכה במחזות זמר. ב-2001 לוהקה לתפקיד צ'לסי דניאלס בסדרת הטלוויזיה "כל כך רייבן" מבית ערוץ דיסני. היא עוסקת גם בשירה והקליטה מספר שירים לחברת התקליטים של דיסני.

בשנת 2007 הופיעה לראשונה בברודוויי בתפקיד בל במחזמר "היפה והחיה". באותה שנה שיחקה את אייברי בסרט הלייב אקשן "בראץ: הסרט", המבוסס על סדרת בובות האופנה "בראץ".

בשנת 2009 השתתפה בצילומי הסדרה "שלום סומסום" בישראל. הסדרה הייתה הפקה ישראלית-אמריקאית משותפת המיועדת לקהל אמריקאי-יהודי.

בשנת 2010 היא שיחקה בסרט הפרודיה "הערפד הראשון שלי" בבימויים של ג'ייסון פרידברג ואהרון זלצר. בשנת 2011 לוהקה לסרט "חתולות רוקדות על כוכב צדק" לצידה של אמנדה ריגטי, סרט אשר יצא לאקרנים רק ב-2015.

החל משנת 2017 חזרה לגלם את דמותה של צ'לסי בסדרת הטלוויזיה "הבית של רייבן", אשר מהווה ספין אוף לסדרה "כל כך רייבן".

בשנת 2018 השתתפה בסרט "חמש חתונות", לצדה של בו דרק.

==קישורים חיצוניים==

==הערות שוליים==

קטגוריה:ערוץ דיסני: שחקנים ומנחים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:שחקניות ילדות אמריקאיות
קטגוריה:שחקנים ילדים יהודים
קטגוריה:מדבבות יהודיות אמריקאיות
קטגוריה:דוגמניות הולנדיות
קטגוריה:דוגמניות אמריקאיות
קטגוריה:דוגמניות יהודיות
קטגוריה:שחקניות קולנוע וטלוויזיה הולנדיות
קטגוריה:שחקני קולנוע וטלוויזיה יהודים הולנדים
קטגוריה:זמרות הולנדיות
קטגוריה:זמרים יהודים הולנדים
קטגוריה:מהגרות מהולנד לארצות הברית
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
קטגוריה:הולנדים שנולדו ב-1984
רוברט סקלטון

רוברט די. "בוב" סקלטון (באנגלית: Robert D. "Bob" Skelton; 25 ביוני 1903 – 25 ביוני 1977) היה שחיין אמריקאי, אלוף אולימפי (פריז 1924) ושיאן עולם במשחה ל-200 מטר חזה.

== ביוגרפיה ==
סקלטון נולד בווילמט, אילינוי. הוא התאמן תחת הדרכתו של ויליאם "ביל" באכרך יחד עם ג'וני וייסמילר, נורמן רוס, סיביל באואר, אתל לאקי ואלופים אולימפיים נוספים.

===שיאן עולם===
בתחרות שחייה שנערכה במילווקי, ויסקונסין ב-21 במרץ 1924 קבע סקלטון במשחה ל-200 מטר חזה שיא עולם חדש של 2:52.6 דקות, שיפור לשיא של אריך ראדמכר (2:54.4 דקות). שיא זה החזיק מעמד שבועיים ונישבר על ידי ראדמכר (2:50.4 דקות).

===אלוף אולימפי===
באולימפיאדת פריז (1924) זכה סקלטון במדליית זהב, במשחה ל-200 מטר חזה בשיא אולימפי חדש של 2:56.6 דקות, לפני ג'וזף דה קומב מבלגיה (2:59.2 דקות) וחברו לנבחרת ויליאם קירשבאום (3:01.0 דקות).

סקלטון נפטר ב-25 ביוני 1977, ביום הולדתו ה-74 ביוסטון, שבטקסס.

== תארים והישגים ==
*סקלטון קבע שיא עולם אחד ו-9 שיאי ארצות הברית בשחייה.
*בשנת 1988 זכה סקלטון להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-200 מטר חזה

== קישורים חיצוניים ==

== הערות שוליים ==

קטגוריה:שחייני חזה
קטגוריה:שחיינים באולימפיאדת פריז (1924)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה

קטגוריה:אמריקאים שנולדו ב-1903
קטגוריה:אמריקאים שנפטרו ב-1977
מריו פצ'אלקה

מריו פצ'אלקה (בסלובקית: Mário Pečalka; נולד ב-28 בדצמבר 1980) הוא כדורגלן עבר סלובקי ששיחק בעמדת הבלם.

== קריירה==
פצ'אלקה נולד ברודינה שבצ'כוסלובקיה (כיום בסלובקיה), והחל לשחק כדורגל בקבוצה המקומית. בשנת 2004 עבר למ.ש.ק. ז'ילינה, בה צבר 103 הופעות וכבש ארבעה שערים. עם ז'ילינה זכה פצ'אלקה בשתי אליפויות ובעונת שיחק עמה בליגת האלופות, שם ספגה 19 שערים בשלב הבתים והפסידה את כל ששת משחקיה.

בחלון ההעברות של ינואר 2011 חתם בהפועל תל אביב לאחר שזאת חיפשה בלם שיחליף את דאגלס דה סילבה שנמכר לרד בול זלצבורג. פצ'אלקה ערך את הופעתו הראשונה במדי הקבוצה במשחק הליגה מול הפועל פתח תקווה, ומאז ביסס השחקן את מעמדו בקבוצה. בסיום העונה זכה עם הקבוצה בגביע המדינה. בעונה שלאחר מכן, כבש ב-27 בנובמבר את שערו היחיד במדי הקבוצה בניצחון 3–1 בדרבי על מכבי תל אביב.

בחלון ההעברות של ינואר 2012, לאחר שנפצע, שוחרר מהפועל והושאל לסלובן ברטיסלאבה עד תום העונה. לאחר תקופה ארוכה בה לא שיחק עקב פציעה, הודיע פצ'אלקה על פרישה ממשחק פעיל במאי 2013.

===קריירה בינלאומית===
ב-10 בפברואר 2009 ערך פצ'אלקה את הופעת הבכורה בנבחרת סלובקיה, כשפתח בהרכב בהפסד 2–3 לנבחרת אוקראינה. בסך הכל רשם עד שנת 2011 שלוש הופעות במדי הנבחרת.

==תארים==
;מ.ש.ק. ז'ילינה
*אליפות סלובקיה: 2006/2007, 2009/2010
*סופר קאפ: 2007, 2010

;הפועל תל אביב
*גביע המדינה: 2010/2011

==קישורים חיצוניים==

*
*

==הערות שוליים==

קטגוריה:כדורגלנים סלובקים
קטגוריה:בלמי כדורגל סלובקים
קטגוריה:כדורגלני נבחרת סלובקיה
קטגוריה:כדורגלני הפועל תל אביב
קטגוריה:כדורגלני מ.ש.ק. ז'ילינה
קטגוריה:כדורגלני אינטר ברטיסלאבה
קטגוריה:כדורגלני סלובן ברטיסלאבה
קטגוריה:כדורגלנים זרים בישראל
קטגוריה:ספורטאים סלובקים בישראל
קטגוריה:ילידי 1980
קיום ויחידות

במתמטיקה, קיום ויחידוּת הוא מונח המציין כי קיים עצם מתמטי יחיד המקיים הגדרה או טענה נתונה. כלומר, על מנת להוכיח טענה בדבר קיום ויחידות, עלינו להוכיח ראשית כי קיים אובייקט המקיים את הטענה, ושנית כי לא קיים אובייקט נוסף המקיים את הטענה הזו, כלומר, הוא יחיד.

לדוגמה, נגדיר "מספר סופר-תאום" שהוא מספר המשתתף בשני זוגות של ראשוניים תאומים. תחילה נוכיח כי קיום של מספר כזה על ידי כך שנצביע על מקרה מפורש: 5 הוא סופר תאום כי (3,5) ו-(5,7) שניהם זוגות של ראשוניים תאומים. עתה נוכיח יחידות: נניח כי קיים מקרה נוסף של סופר-תאום. כלומר קיים p ראשוני כך ש-P-2 ו-P+2 ראשוניים. שלושת הראשוניים יהיו שונים מודולו 3 ולכן אחד מהם יתחלק ב-3. אך אם ראשוני מתחלק ב-3 הוא בהכרח שווה ל-3 ולכן 3,5,7 היא האפשרות היחידה לשלשת הראשוניים. וכך הוכחנו את הקיום והיחידות של "מספר סופר תאום", ולמעשה המונח מגדיר את המספר 5.

בלוגיקה מתמטית מקובל לסמן קיום ויחידות של x המקיים תכונה P בעזרת הסימון <math>\ \exists!x\,P(x)</math>. זהו רק קיצור בלתי פורמלי לפסוקים שקולים אורכים יותר המבטאים קיום ויחידות, כמו: <math>\exists x\,(P(x) \wedge \forall y\,(P(y) \to x = y))</math> (שפירושו: קיים x המקיים את P וכל y המקיים את P שווה ל-x).

==דוגמאות==
*המשפט היסודי של האריתמטיקה מראה כי כל לכל מספר טבעי קיימת הצגה כמכפלת ראשוניים, וכי הצגה זו יחידה עד כדי סדר הגורמים.
*משפט הקיום והיחידות הוא משפט בסיסי בחקר משוואות דיפרנציאליות המבטיח בתנאים מסוימים, כי קיים פתרון למשוואה דיפרנציאלית וכי פתרון זה הוא יחיד.
*את שדה המספרים הממשיים ניתן להגדיר בצורה טבעית כשדה סדור שלם ארכימדי. ניתן להוכיח כי שדה הממשיים הוא היחיד המקיים תנאי זה.
*משפט בוהר-מולרופ מראה כי ישנה פונקציה יחידה המקיימת תנאים מסוימים (כשהמשמעותי מביניהם הוא <math>\ f(x+1)=xf(x)</math> ל-x חיובי) וכי פונקציה זו היא פונקציית גמא, ובכך מספק הגדרה טבעית לפונקציה חשובה זו.
*קיים שדה סופי יחיד מכל סדר שהוא חזקה של מספר ראשוני.

==קישורים חיצוניים==
* 

קטגוריה:מושגים במתמטיקה
ארתור קרונקויסט

ארתור ג'ון קרונקויסט (באנגלית: Arthur John Cronquist; 1919–1992) בוטנאי אמריקאי שהתמחה בחקר משפחת המורכבים. נחשב לאחד מהבוטנאים המשפיעים במאה ה-20, במידה רבה הודות ליצירת מערכת המיון של קרונקויסט.

==חייו==
ארתור קרונקויסט נולד ב-19 במרץ 1919, בסן חוזה שבקליפורניה. הוריו התגרשו בצעירותו, והוא הובא על ידי אימו, יחד עם אחותו הגדולה, לעבוד בהנחת מסילת ברזל במדינת איידהו. ארתור היה חניך נלהב בצופים, ושם רכש את אהבתו לטבע.

באידהו החל ללמוד לתואר ראשון, ושם החל ללמוד בוטניקת שדה מפי ריי דייוויס, שבאותה עת השלים את חיבורו אודות הפלורה של איידהו. לאחר שהשלים את התואר השני בשנת 1938, קרונקויסט החל את לימודי המאסטר שלו ביוטה, שם נישא למייבל אלרד שאיתה נשאר עד מותו. לבני הזוג שני ילדים.

כתוצאה מתאונה שעבר בילדותו, הייתה ידו הימנית של ארתור משותקת בחלקה. בשל כך, הוא לא התאים לשירות צבאי במהלך מלחמת העולם השנייה. במהלך הזמן הזה החל לעבוד על הדוקטורט שלו באוניברסיטת מינסוטה, וסיים את הפוסט-דוקטורט בשנת 1944. עבודתו עסקה בסוג אריגרון, ממשפחת המורכבים. ארתור הועסק שנים רבות בגנים הבוטניים של ניו יורק. הוא נפטר כתוצאה מהתקף לב ב-22 במרץ 1992, בשעה שהוא בחן פרטים של הסוג מנצליה (Mentzelia) מן המורכבים, בעשבייה של אוניברסיטת בריגהאם יאנג.

==פיתוח מערכת המיון של קרונקויסט==
החל מאמצע שנות ה-30 של חייו, החל קרונקויסט לבקר את מערכת המיון שנוצרה על ידי אדולף אנגלר וקארל פלנטר, ששלטה בכיפה מסוף המאה ה-19. על אף שלפני כן הוא עסק בעיקר במשפחת המורכבים, החל קרונקויסט לעסוק בסיסטמטיקה כללית של עולם הצומח. הוא החל לכתוב פרסומים בנושא החל מ-1957, לאחר דיונים עם עמיתיו שהזהירו אותו מפני האתגר הכרוך ביצירת מערכת מיון חדשה.

במקביל עבדו על נושא זה בוטנאים אחרים ברחבי העולם כדוגמת רוברט ת'רון האמריקאי, רולף דהלגרן הדני וארמן טכטג'ן הרוסי. כל אחד מהם עמד בפני פרסום מערכת סיסטמטית, אך זאת של ארתור קרונקויסט זכתה לאימוץ הנרחב ביותר. בשנות ה-60 נוצר קשר ידידות קרוב בין טכטג'ן לבין קרונקויסט, והם העמידו אחד לרשות השני את המידע שאספו. בשלב זה החל קרונקויסט ללמוד את השפה הרוסית, כשהמטרה הייתה להבין טוב יותר את הספרות המדעית שהצטברה ברוסיה הסובייטית, שברובה הגדול לא הייתה נגישה עבור שאר העולם. הוא ערך מספר ביקורים בברית המועצות, על מנת להיפגש עם טכטג'ן ומדענים נוספים, וכן תרגם מאמרים רבים מרוסית לאנגלית.

את עבודתו הנרחבת אודות השקפתו הסיסטמטית פרסם קרונקויסט ב-1968 תחת הכותרת האבולוציה והמיון של צמחי הפרחים, את המהדורה השנייה הוציא ב-1988. ב-1981 פרסם את עבודתו המשפיעה ביותר, מערכת משולבת של מיון צמחי הפרחים. בעבודה זו הוא חילק את צמחי הפרחים לשתי מחלקות (חד פסיגיים ודו-פסיגיים), לכל אחת מהן בת-מחלקות רבות עד לרמת המשפחה, וכל טקסון תואר והוגדר. מערכת מיון זו אומצה במידה רחבה ברחבי העולם, ללא תחרות כמעט, עד פרסומי קבוצת ה-APG בשנים 1998, 2003 (APG II) ו-2009 (APG III).

==הנצחה==
שני סוגים נקראים על שמו, כהוקרה על פועלו. האחד הוא Cronquistia, והשני הוא Cronquistianthus. שניהם ממשפחת המורכבים. בנומנקלטורה הבוטנית, הקיצור Cronquist נכתב ליד שם מין שפרסם.

==קישורים חיצוניים==

קטגוריה:בוטנאים אמריקאים
קטגוריה:זוכי מדליית ליניאוס
קטגוריה:בוגרי תנועת הצופים בארצות הברית
קטגוריה:בוגרי אוניברסיטת המדינה של איידהו
קטגוריה:בוגרי אוניברסיטת המדינה של יוטה
קטגוריה:בעלי תואר דוקטור מאוניברסיטת מינסוטה
קטגוריה:אמריקאים שנולדו ב-1919
קטגוריה:אמריקאים שנפטרו ב-1992